Lleoliad Hyfforddiant Doethuriaeth Polisi a Thystiolaeth

|  |
| --- |
| **Prosiect**  |
| **Teitl:** Metrig Buddion Net ar gyfer Bioamrywiaeth i Gymru |
| **Disgrifiad (dim mwy na 250 gair):** Mae’r argyfwng natur yn gyrru’r angen i atal a gwrthdroi’r dirywiad mewn bioamrywiaeth ar fyrder. Mae angen i ddatblygiadau, a gweithgareddau niweidiol posib eraill, adael bioamrywiaeth mewn cyflwr amlwg well nag yr oedd cyn hynny. Yn Lloegr bydd hyn yn cael ei gyflawni trwy gyfrwng dull gorfodol [Enillion Net Bioamrywiaeth](https://naturalengland.blog.gov.uk/wp-content/uploads/sites/183/2022/04/BNG-Brochure_Final_Compressed-002.pdf) a [Metrig Bioamrywiaeth v3.1](http://publications.naturalengland.org.uk/publication/6049804846366720) (y Metrig). Fe hoffen ni gyflawni rhywbeth tebyg yng Nghymru drwy gyfrwng [Buddion Net ar gyfer Bioamrywiaeth](https://cieem.net/resource/cieem-briefing-welsh-governments-approach-to-net-benefits-for-biodiversity-and-the-decca-framework/) ac o bosib metrig sy’n adlewyrchu ein sail wahanol o ran deddfwriaethol a pholisi a’n cymeriad ecolegol unigryw.Bydd y lleoliad yn cyfrannu at bob un neu rai o’r tasgau canlynol:1. Sut mae ymagweddau Enillion Net Bioamrywiaeth a Buddion Net ar gyfer Bioamrywiaeth yn wahanol i’w gilydd? Pa berthynas sydd rhyngddynt a [hierarchiaeth lliniaru](https://www.sciencedirect.com/science/article/pii/S259033221930079X)?
2. Os gellir cymharu, a fyddai’r Metrig yn addas i’w ddefnyddio yng Nghymru? Pa mor dda mae’n ystyried:
3. Gofynion deddfwriaeth a pholisi yng Nghymru, yn hanfodol [Rheoli Adnoddau Naturiol yn Gynaliadwy (SMNR](https://naturalresources.wales/media/678317/introducing-smnr-booklet-english.pdf)), [dyletswydd bioamrywiaeth Adran 6](https://www.legislation.gov.uk/cy/anaw/2016/3/section/6), yn cynnwys yr agweddau ar gydnerthedd ecosystemau ([Amrywiaeth, Cwmpas, Cyflwr, Cysylltedd ac Agweddau eraill](https://cdn.cyfoethnaturiol.cymru/media/693247/ecosystem-resilience-in-a-nutshell-1-what-is-ecosystem-resilience.pdf)), a’r [Polisi Adnoddau Naturiol](https://llyw.cymru/y-polisi-adnoddau-naturiol-cenedlaethol)?
4. Cymeriad ecolegol, anghenion a blaenoriaethau Cymru fel y’u hadlewyrchir yn, e.e. yr [Adroddiad ar Gyflwr Adnoddau Naturiol](https://naturalresources.wales/evidence-and-data/research-and-reports/state-of-natural-resources-report-sonarr-for-wales-2020/?lang=cy)? Pa mor dda mae anghenion y tir, dŵr croyw, y môr a rhywogaethau wedi’u hadlewyrchu?
5. Pa mor bwysig yw unrhyw ddiffygion a adnabuwyd? Pa opsiynau sydd, o bosib, i ddod dros y rhain e.e. addasiadau neu ddewisiadau amgen, a beth fyddai’r cyfyngiadau ar opsiynau o’r fath?

Y canlyniad fyddai briff tystiolaeth / adroddiad ar Fuddion Net ar gyfer Bioamrywiaeth i’w ddefnyddio yng nghyngor CNC i’n cwsmeriaid. Barod am her? |
| **Manylion**  |
| **Sgiliau gofynnol:** | Gwybodaeth am fioamrywiaeth, deddfwriaeth ac asesiadau o effaith. |
| **Allbynnau a ragwelir:** | Briff/adroddiad ar gyfer metrig i Gymru i fesur Buddion Net ar gyfer Bioamrywiaeth yn cynnwys manylion am y cwmpas, cyfyngiadau, opsiynau esblygu, perthnasedd i ddeddfwriaeth, cysylltiadau â gweinyddiaethau eraill, e.e. Metric v3.1, canllaw i ddefnyddwyr |
| **Sefydliad lletya:**  | CNC |
| **Hyd a fformat (llawn amser / rhan amser):**  | 3 mis, llawn amser |
| **Cyfleoedd datblygu** | Mae’r lleoliad yn gyfle i ennill dealltwriaeth o sut mae Cyfoeth Naturiol Cymru’n gweithredu a sut caiff penderfyniadau eu gwneud ar sail tystiolaeth yng nghyd-destun yr amgylchedd yng Nghymru. Bydd deiliad y rôl yn gweithio mewn tîm diddorol ac amrywiol, a bydd ei chyfraniadau/gyfraniadau at fynd i’r afael â’r argyfyngau natur a hinsawdd o werth mawr. Bydd disgwyl i ddeiliad y rôl weithio’n annibynnol o fewn paramedrau a chanllawiau a ddarperir gan Gyfoeth Naturiol Cymru. Gan weithio’n agos ag amrywiaeth eang o gydweithwyr, bydd yr ymgeisydd llwyddiannus yn meithrin perthnasoedd gwaith gwerthfawr, yn ehangu ei gwybodaeth/wybodaeth am y sector hwn, ac yn ehangu ei sgiliau trosglwyddadwy presennol.Bydd y myfyriwr yn ymuno â thîm sy’n rheoli amrywiaeth eang o raglenni ac sy’n cynnig cymorth technegol a chyngor ar draws ein cyfarwyddiaethau Gweithrediadau a Thystiolaeth, Polisi, a Thrwyddedu. Mae hwn yn gyfle rhagorol i ddeall sut caiff ymchwil a thystiolaeth eu defnyddio i lywio penderfyniadau. Gyda chymorth gan oruchwyliwr yn CNC, bydd disgwyl i’r myfyriwr gymryd cyfrifoldeb dros reoli a chyflwyno’r ymrwymiadau gwaith yn ystod cyfnod y lleoliad. |
| **Lleoliad ac amgylchedd gwaith:**  | Gweithio’n hyblyg, rhai cyfarfodydd yn y swyddfa / wyneb-yn-wyneb |
| **Dyddiad dechrau:** | Cyn gynted â phosib (ac erbyn 1 Rhagfyr 2022 fan bellaf) |
| **Meini prawf ar gyfer ymgeisio**  | Dim ond gan fyfyrwyr cofrestredig sydd o fewn eu cyfnod wedi’i gyllido y gall Cyfoeth Naturiol Cymru (CNC) dderbyn ceisiadau i’r rhaglen lleoliadau myfyrwyr doethuriaeth.Rhaid i’r holl ymgeiswyr geisio cymeradwyaeth eu goruchwyliwr academaidd cyn gwneud cais. |
| **Cyllid** |
| Caiff y lleoliad ei gyllido gan CNC a bydd yn gyfystyr â chyfradd bresennol UKRI ar gyfer taliadau doethuriaeth. Mae’r broses dalu yn ceisio cyd-fynd â strwythurau prifysgolion ar gyfer gwneud taliadau i fyfyrwyr doethuriaeth, h.y. bydd CNC yn talu’r brifysgol a chaiff y cyllid ei drosglwyddo i gyfrif y myfyriwr. Er mwyn osgoi oedi cyn i fyfyrwyr dderbyn taliadau, byddai’n well pe na fyddai taliad y myfyriwr doethuriaeth yn cael ei rewi yn ystod y lleoliad ac, yn hytrach, dylai barhau yn ôl yr arfer a bydd CNC yn ad-dalu’r brifysgol am yr amser pan nad yw’r myfyriwr yn ymgymryd â gwaith ymchwil. Nodwch: nid ydym yn talu myfyrwyr yn uniongyrchol.  |
| **Cysylltu – ar gyfer ymholiadau** |
| **Enw:**  | Sarah Ayling |
| **E-bost:**  | Sarah.ayling@cyfoethnaturiolcymru.gov.uk |
| **Ffôn:**  | 0791 7072400 |
| **Y broses ymgeisio** | Cyflwynwch y ffurflen cyfle cyfartal, eich CV a llythyr cyflwyno byrerbyn **17 Hydref 2022**, gan egluro pam eich bod yn addas ar gyfer y lleoliad hwn. Anfonwch y rhain at Lleoliadau@cyfoethnaturiolcymru.gov.uk NODWCH: Rhaid i’r holl ymgeiswyr gadarnhau eu bod wedi cael eu hawdurdodi i gymryd amser o’u hastudiaethau gan eu goruchwyliwr academaidd.Os oes nam neu gyflwr iechyd arnoch, neu os ydych yn defnyddio Iaith Arwyddion Prydain a bod angen i chi drafod addasiadau rhesymol ar gyfer unrhyw ran o raglen y lleoliad, neu os hoffech drafod sut byddwn yn eich cefnogi os byddwch yn llwyddiannus, cysylltwch â lleoliadau@cyfoethnaturiolcymru.gov.uk cyn gynted â phosib i drafod eich gofynion ac unrhyw gwestiynau a allai fod gennych. |